Veien har tilkomst via Hensveien fra krysset med europavei 16 ved Skårflågan, eller via Nymoen og Hen. Pålerudbyen tar av sørvestover mot Ådalselva ved den gamle milestøtta på Valdersstømoen og deler seg etter hvert i to veier. Den vestre fører ned til Pålerud (gnr. 271/6) og Hen vestre (gnr. 271/1), mens den østre fører ned Haugen (gnr. 271/26) nær utløpet av elva Væla til Henstjern. Boligfeltet preges av trehusbebyggelse og ligger cirka 190 meter over havet midtveis.